钦定古今图书集成/明伦汇编/官常典/第606卷 > 《赋得滦河送苏伯修参政赴任湖广》
## 钦定古今图书集成/明伦汇编/官常典/第606卷 > 《赋得滦河送苏伯修参政赴任湖广》

元周伯琦

清滦悠悠北斗北，千折萦环护邦国。直疑银汉天上
来，摇漾蓬莱云五色。蛟龙变化深莫测，金莲满川净
如拭。銮舆岁岁两度临，雨露同流草蕃殖。长亭短亭
来往人，朝夕照影何尝息。相君亲授临轩敕，紫骝嚼
啮黄金勒。却从江汉望龙冈，三叠晴虹劳梦忆。